Dr Mohammed isch öbbe im Johr 570 z Mekka in Arabie uf d Wält cho-noch dr Sunnitische Dradition am 25. April 571, noch dr schiitische fümf Dag schböter. Er het zum Schdamm vo de Kuraisch ghört, wo groosses Aasehe gnosse het. Si Vadder isch scho vor siiner Geburt gschdorbe und si Muetter won er sächsi gsii isch. Er isch denn vo siiner Groossfamilie ufzoge worde. Im Alter vo öbbe 25 het er d Witwe Chadidscha (öbbe 555-619), wo zum gliiche Schdamm ghört het und sehr vermögend gsi isch, ghürotet und het as Kaufma z Mekka in guete Verhältnis gläbt.